als_Latn dik_Latn sag_Latn
Në një komunikatë të sajën Federata gjermane e futbollit bëri me dije rinovimin e trajnerit Joakim Lëv me kombëtaren gjermane deri në vitin 2018.
Presidenti i Federatës gjermane të futbollit Wolfgang Niersbak u shpreh se ishte tepër i lumtur pas firmës në kontratën e re me trajnerin 55-vjecar. “Jemi shumë të lumtur që Joakim Lëv do ta drejtojë kombëtaren tonë edhe në Kupën e Botës të vitit 2018, objektivi ynë është të jemi në majat e futbollit Botëror edhe gjatë viteve në vazhdim. Do të bëjmë gjithcka që kemi në dorë për t’i vënë në dispozicion trajnerit tonë futbollistët më të mirë në kushtet më të mira të mundshme”- deklaroi në përfundim të fjalës së tij Niersbak. Ndërkohë që Joakim Lëv, i cili e ka marrë drejtimin e pancerave që nga viti 2006, theksoi se nuk u mendua dy herë për të hedhur të zezën mbi të bardhë në kontratën e re. “Jemi kampionët e Botës në fuqi dhe dëshirojmë ta përjetojmë sërish një sensacion të tillë”- shtoi në fund të deklaratës së tij 55-vjecari gjerman.
als_Latn als_Latn